שילחו את הרשימה
שילחו מיד, שילחו את השמות,; מרחוב היהודים בין החומות,; שילחו את השמות מן הקסטל,; מבאב אל וואד ומרמת רחל.; שילחו מיד, נדע מי נעדר,; הקרב על המסרק והרדאר,; את שמות האחיות והרופאים,; אשר באמבולנסים השרופים.; שילחו מיד את שמות הנערים; שלא יראו עוד שחר בהרים,; שילחו מיד את שמות הנערות; שלא הגיעו עם השיירות.; העיר הזאת ידעה הרבה דממות; העיר הזאת עיניה אדומות; העיר הזאת יודעת פשר השמות.; שילחו את הרשימה מגוש עציון,; ולמד-הא שמות מהר חברון,; עד בוקר הם עמדו שם לבדם,; ואז נפלו ואבן בידם.; שילחו את השמות משדות לטרון,; רק אמש הם ירדו מן הסיפון,; חיוורי פנים בשמש הזרה,; הם נקצרו למול המשטרה.; שילחו מיד את שמות הנערים...; 